હર્ષવર્ધન કહે છે કે, ‘તમે ઇતિહાસ જોઈ લો જ્યારે પણ કોઈ વ્યક્તિ અલગ કામ કરવા ઇચ્છે કે પછી કરે ત્યારે લોકો તેની ટીકા જરૂર કરે છે. ખાસ કરીને ફિલ્મ ઇન્ડસ્ટ્રીમાં તમારી પહેલી ફિલ્મ ન ચાલે તો લોકો શંકાની નજરે જોવા લાગે છે. તમે જ્યારે એક્ટર બનવા ઇચ્છો અને લોકોને કહો કે, અલગ પ્રકારની ફિલ્મ્સમાં કામ કરવાની ઇચ્છા છે ત્યારે લોકો તમને પ્રોત્સાહિત જરૂર કરશે અને જ્યારે તમે સખત મહેનતથી એ બધું જ કરો, પરંતુ ફિલ્મ ન ચાલે ત્યારે એ જ લોકો તમારા કામ બાબતે શંકા કરવા લાગે છે.